
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 118 

4 Μαίου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 67 
Έγκριση σύστασης του κοινωφελούς ιδρύματος με 
την επωνυμία «ΚΑΡΤΑΛΕΙΟΝ ΕΥΑΓΕΣ ΙΔΡΥΜΑ ΝΕΟΙ 
ΣΤΟΥΔΙΤΕΣ» («Κ.Ε.Ι.Ν.Ε.Σ.») και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 95 και 98 του 
α.ν. 2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

2. Την αριθμ. 1.657/13-1-2012 πράξη της συμβολαιο¬ 
γραφικής εταιρείας με την επωνυμία «Εταιρεία Συμ¬ 
βολαιογράφων Θεόδωρος Χρόνης-Μαρία Β. Χρόνη» με 
την οποία ο Αρχιμανδρίτης Αθηναγόρας (κατά κόσμον 
Παναγιώτης Κάρταλης του Διονυσίου) συνέστησε κοι¬ 
νωφελές ίδρυμα με την επωνυμία «ΚΑΡΤΑΛΕΙΟΝ ΕΥΑΓΕΣ 
ΙΔΡΥΜΑ ΝΕΟΙ ΣΤΟΥΔΙΤΕΣ» («Κ.Ε.Ι.Ν.Ε.Σ.») και έδρα την 
Αθήνα. 

3. Την από 21-3-2012 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. Δ6Α 1104503 ΕΞ 2011/21-7-2011 (ΦΕΚ 1670 
τ.Β') κοινή απόφαση των Υπουργών Διοικητικής Μεταρ¬ 
ρύθμισης και Ηλεκτρονικής Διακυβέρνησης και Οικονο¬ 
μικών περί έναρξης λειτουργίας της Γ ενικής Γ ραμμα- 
τείας Δημόσιας Περιουσίας. 

5. Την αριθμ. 03357/9-4-2012 (ΦΕΚ 1082 τ.Β') κοινή από¬ 
φαση του Πρωθυπουργού και του Υπουργού Οικονομι¬ 
κών περί καθορισμού αρμοδιοτήτων του Υφυπουργού 
Οικονομικών. 

Με πρόταση του Υπουργού Οικονομικών και των 
Υπουργών Παιδείας, Δια Βίου Μάθησης και θρησκευ¬ 
μάτων και Πολιτισμού και Τουρισμού αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΚΑΡΤΑΛΕΙΟΝ ΕΥΑΓΕΣ ΙΔΡΥΜΑ ΝΕΟΙ 
ΣΤΟΥΔΙΤΕΣ», («Κ.Ε.Ι.Ν.Ε.Σ.»), η οποία έγινε από τον Αρχι¬ 
μανδρίτη Αθηναγόρα (κατά κόσμον Παναγιώτη Κάρταλη 
του Διονυσίου) με την αριθμ. 1.657/13-1-2012 πράξη της 
συμβολαιογραφικής εταιρείας με την επωνυμία «Εται¬ 
ρεία Συμβολαιογράφων Θεόδωρος Χρόνης-Μαρία Β. 
Χρόνη». 


Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Παιδείας, Δια Βίου Μάθησης 
και Θρησκευμάτων και Πολιτισμού και Τουρισμού και 
διέπεται από τις διατάξεις της ανωτέρω συστατικής του 
πράξης, του παρακάτω οργανισμού, του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και Διαχείρισης του Κοινωφελούς Ιδρύμα¬ 
τος με την επωνυμία «ΚΑΡΤΑΛΕΙΟΝ ΕΥΑΓΕΣ ΙΔΡΥΜΑ 
ΝΕΟΙ ΣΤΟΥΔΙΤΕΣ» («Κ.Ε.Ι.Ν.Ε.Σ.») 

Άρθρο 1 

Μορφή - Επωνυμία -Έδρα - Σφραγίδα 

α] Το Κοινωφελές Ιδρυμα με την επωνυμία «ΚΑΡΤΑ- 
ΛΕΙΟΝ ΕΥΑΓΕΣ ΙΔΡΥΜΑ ΝΕΟΙ ΣΤΟΥΔΙΤΕΣ» [«Κ.Ε.Ι.ΝΕ.Σ.»], 
που συστήθηκε από τον Πανοσιολογιότατο Αρχιμαν¬ 
δρίτη Αθηναγόρα, κατά κόσμον Παναγιώτη Κάρταλη 
του Διονυσίου, με την υπ’ αριθ. 1.657/13-1-2012 πράξη 
της συμβολαιογραφικής εταιρείας με την επωνυμία 
«Εταιρεία Συμβολαιογράφων Θεόδωρος Χρόνης-Μα¬ 
ρία Β. Χρόνη» αποτελεί Νομικό Πρόσωπο Ιδιωτικού Δι¬ 
καίου και διέπεται από τις διατάξεις των συστατικών 
πράξεων του παρόντος Οργανισμού, τις διατάξεις του 
Αστικού Κώδικα, σε συνδυασμό με τις διατάξεις του 
Α.Ν. 2039/1939, όπως κάθε φορά ισχύει ο νόμος αυτός 
και των Διαταγμάτων που έχουν εκδοθεί ή θα εκδοθούν 
σε εκτέλεση του Νόμου. 

β]Έδρα του Ιδρύματος είναι η Αθήνα. Εάν η επίτευ¬ 
ξη του σκοπού του ιδρύματος απαιτεί μελλοντικά την 
μεταφορά της έδρας του στην Κορώνη, αυτό θα γίνει 
με την σύμφωνη γνώμη του ιδρυτού - δωρητού, υπάρ- 
χοντος και παραρτήματος στην Αθήνα, επί της οδού 
Παναγίδη, αριθμός 2. 

γ] Η σφραγίδα του Ιδρύματος είναι κυκλική εξωτε¬ 
ρικής διαμέτρου πενήντα χιλιοστών (50), μετά γραμ¬ 
μικής περιφέρειας περικλειούσης δεύτερη ομόκεντρη 
γραμμική περιφέρεια και τρίτη τοιαύτη. Στο κέντρο της 
απεικονίζεται η ομορφοκκλησία Γαλατσίου 12ου μ.χ. 
αιώνος με δύο ειλητάρια σοβούμενα υπό του ανέμου 

και αναγράφοντα, δωρεά «ΑΡΧ. ΑΘΗΝΑΓΟΡΑ ΚΑΡΤΑ- 
ΛΗ». Μεταξύ της πρώτης και δεύτερης ομόκεντρης 
περιφέρειας, γράφεται κυκλικά δια ευθυγράμμων δι- 
πάχων στοιχείων η επωνυμία του ιδρύματος «ΚΑΡΤΑ- 
ΛΕΙΟ ΕΥΑΓΕΣ ΙΔΡΥΜΑ ΝΕΟΙ ΣΤΟΥΔΙΤΕΣ», και μεταξύ 
της δεύτερης και τρίτης ομόκεντρης περιφέρειας θα 
αναγράφονται κυκλικά οι λέξεις «ΕΔΡΑ ΑΘΗΝΑ-ΕΤΟΣ 
ΣΥΣΤΑΣΕΩΣ 2009». 

Ο λογότυπος του Ιδρύματος παριστάνει τον πα- 
λαιολόγειο θυρεό εν μέσω αγκυρωτού σταυρού και 
χειραψίας που σημαίνει συντροφικότητα - αδελφι¬ 
κότητα. 

Άρθρο 2 
Σκοπός 

Σκοπός του Ιδρύματος είναι: 

1. Η ίδρυση πνευματικού, πολιτιστικού, μορφωτικού και 
ιστορικού κέντρου στην Κορώνη, με διοικητική έδρα την 
Αθήνα, επί της οδού Παναγίδη, αριθ. 2, με τις ακόλουθες 
δραστηριότητες: 

α. Την καθ’ οιονδήποτε τρόπο προβολή της εθνικής, 
πολιτιστικής, ιστορικής και εκκλησιαστικής ορθοδόξου 
διαχρονικής κληρονομιάς των επί της γης Ελλήνων και 
ιδιαίτερα των Κορωναίων και η μελέτη του λαϊκού πο¬ 
λιτισμού και παραδόσεως όπως Ρυθμών τέχνης, διακο- 
σμητικής, ξυλογλυπτικής, λαϊκής τέχνης και αγγειοπλα¬ 
στικής ιδιαίτερα για την περίοδο της Τουρκοκρατίας, 
με προσπάθεια διασώσεως και επεκτάσεως των, καθώς 
μουσικής, χορών και ασμάτων λαϊκών, με σκοπό την 
επιστροφή της ελληνικής διανοήσεως και πολιτισμού 
στις ρίζες και την κοιτίδα της. 

β. Τη μελέτη της ιστορίας του Ελληνικού έθνους και 
ιδιαίτερα της Μεσσηνίας και της Κορώνης και σύσφιξη 
των σχέσεων των Κορωναίων της διασποράς με την 
πατρίδα.Έμφαση θα δοθεί στην βυζαντινή και μεταβυ¬ 
ζαντινή περίοδο. 

γ. Τη συνεργασία του Ιδρύματος με φορείς του Δη¬ 
μοσίου, της Νομαρχίας και των ΟΤΑ, της Ευρωπαϊ¬ 
κής,Ένωσης και εκτός αυτής, καθώς με Πανεπιστήμια, 
επιστημονικά ιδρύματα, περιβαλλοντικά ινστιτούτα 
και άλλα τα οποία θα συμβάλουν στην επίτευξη των 
στόχων του Ιδρύματος, χωρίς να αμφισβητείται ο κοι¬ 
νωφελής και μη κερδοσκοπικός χαρακτήρας του και 
χωρίς η συνεργασία με ελληνικούς δημόσιους φορείς 
να συνεπάγεται την κατ’ ανάγκη επιχορήγηση του από 
αυτούς. 

δ. Την οργάνωση - συμμετοχή - χρηματοδότηση σεμι¬ 
ναρίων, συνεδρίων, ομιλιών, τελετών, μαθημάτων, συνε¬ 
δριάσεων, εκδρομών, φιλοξενίας προσωπικοτήτων και 
χρηματοδότησης αποστολών για συμμετοχή σε αυτά 
εντός και εκτός Ελλάδας, δια την εκπλήρωση των σκο¬ 
πών καθώς και με την χρηματοδότηση ή/και κατασκευή 
εξωραϊστικών, πολιτιστικών, περιβαλλοντικών και κοι¬ 
νωνικών υποδομών στην Κορώνη. 

ε. Τη χρηματοδότηση έκδοση εντύπων εφημερίδων 
και περιοδικών καθώς και με την έκδοση σχετικών βι¬ 
βλίων. 

2. Η προστασία της πολιτιστικής, ιστορικής και αρ¬ 
χιτεκτονικής κληρονομιάς της Κορώνης με ιδιαίτερη 
βαρύτητα στη διάσωση, αναστύλωση και ανάδειξη του 
κάστρου της, καθώς και του εν γένει περιβάλλοντος 
χώρου. 


3. Η προβολή και ανάδειξη της Νεοελληνικής γλώσσας 
και η σωστή εκμάθηση της από τους Έλληνες και ιδιαί¬ 
τερα από τους νέους Κορωναίους και τους Κορωναίους 
της διασποράς και τους διαφυγόντες στη Νότια Ιταλία 
μετά την άλωση της Κορώνης από τους Τούρκους το 
1500 και 1534, με ταυτόχρονη προσπάθεια εκμάθησης 
και διάδοσης της αρχαίας ελληνικής γλώσσας και πα¬ 
ράλληλη μέριμνα για την προστασία και διατήρηση των 
τοπικών διαλέκτων και ιδιωματισμών σε πολιτισμικά 
θέματα. 

4. Η παροχή ηθικής και υλικής βοήθειας στα οικονο¬ 
μικούς ασθενέστερα και πάσχοντα άτομα της Κορώνης 
ή καταγόμενα εξ αυτής. 

5. Η χορήγηση βραβείων δια χρηματικού ποσού και 
τιμητικού διπλώματος σε αποφοίτους ελληνικών και 
ξένων Πανεπιστημίων, οι οποίοι απεφοίτησαν με βαθ¬ 
μό άριστα, για την πραγματοποίηση μεταπτυχιακών 
σπουδών είτε στην Ελλάδα είτε στο εξωτερικό και θα 
ασχοληθούν με τη μελέτη της ιστορίας και όλων των 
περιπετειών και μεταπτώσεων του Ελληνικού έθνους 
και της ορθοδοξίας. Ήτοι τους προτιθεμένους να 
ασχοληθούν κυρίως με την έρευνα για α) την πτώση 
του Βυζαντίου, μάχη του Μάτζικερτ το 1071 μετα¬ 
ξύ του Ρωμανού-, Διογένους και του ΑΠΡ - ΑΒ8ΕΑΝ, 
που ολοκληρώθηκε στο Μυριοκέφαλο το 1176 μεταξύ 
Κομνηνών και Σελτζούκων, β) το Σχίσμα 867 και 1054 
που έκοψε στα δύο την Χριστιανοσύνη και τη μελέτη 
της εκκλησιαστικής δολιχοδιαδρομής μετά το Σχίσμα 
και μετά τη Μεταρρύθμιση του 1517, γ) τις βαρβαρικές 
επιδρομές και αλώσεις των Φράγκων το 1204, Κοσσυ¬ 
φοπεδίου Α και Β φάσεων μάχης 1389 και εξής και δ) 
την άλωση της Κωνσταντινουπόλεως το 1453 υπό των 
Οθωμανών καθώς και τις εντεύθεν εξελίξεις. Δικαίωμα 
υποψηφιότητας έχουν κατά προτίμηση όσοι γεννήθη¬ 
καν στον Δήμο Κορώνης ή κατάγονται από μητέρα 
ή πατέρα που γεννήθηκε στον παραπάνω Δήμο, με 
προτεραιότητα στους οικονομικώς ασθενέστερους. 

6. Η απονομή χρηματικών και τιμητικών βραβείων σε 
προσωπικότητες του πολιτιστικού και επιστημονικού 
χώρου για την καλλιτεχνική, επιστημονική και γενικό¬ 
τερα την πολιτιστική και ανθρωπιστική τους δράση με 
προτίμηση στους ασχοληθέντες με την Κορώνη. 

7. Η εκπλήρωση παντός ετέρου, κατά την κρίση και 
απόφαση του Διοικητικού Συμβουλίου του Ιδρύματος 
πολιτιστικού και φιλανθρωπικού σκοπού. 

8. Το Ίδρυμα θα ακολουθεί προοδευτική κοινωνικώς 
γραμμή, αλλά δεν θα αφίσταται των εθνικώς παραδε- 
δομένων Αρχών του Ελληνικού Πολιτισμού. 

Άρθρο 3 

Περιουσία του Ιδρύματος - Πόροι 

Α. Περιουσία του ιδρύματος αποτελούν: 

1. Σε πολυκατοικία επί της οδού Παναγίδη αριθμός 
2 Τ.Κ. 11363 στην Κυψέλη, το διαμέρισμα του ημιυπό¬ 
γειου. 

2. Σε πολυκατοικία επί της οδού Χαριλάου Τρικούπη 
αριθ. 172 και Διγενή Ακρίτα γωνία, Τ.Κ. 11473 στην Αθήνα, 
οι ακόλουθες ιδιοκτησίες: α) Διαμέρισμα ημιυπόγειου, 
β) διαμέρισμα ισογείου μετά αποθήκης, γ) διαμέρισμα Α' 
ορόφου μετά αποθήκης, δ) διαμέρισμα Β' ορόφου μετά 
αποθήκης, ε) διαμέρισμα Γ ορόφου, στ) διαμέρισμα Δ' 
ορόφου μετά αποθήκης και ζ) καταφυγίου. 

3. Σε πολυκατοικία επί της οδού Ωριγένους αριθ. 8, 
Τ.Κ. 11471 στην Αθήνα (Νεάπολις, κοντά στον Λυκαβηττό), 
δύο (2) διαμερίσματα, ήτοι: α) Διαμέρισμα Α' ορόφου 
επιφάνειας μ.τ. 65 και β) διαμέρισμα Β' ορόφου επιφά¬ 
νειας μ.τ. 70. 

4. Ένα διαμέρισμα του Β' ορόφου, επιφάνειας μ.τ. 160, 
κείμενο στο Πόρτο Ράφτη Αττικής, επί των οδών Αρεως 
και Δήμητρος γωνία, αδιέξοδοι οδοί, στην τοποθεσία 
Αγιος Σπυρίδων, ποσοστού συνιδιοκτησίας 160/1000 
κατά ψιλή κυριότητα. 

5. Ένα ακίνητο εμβαδού επτά [7] στρεμμάτων, κατά 
στον Σχοινιά Αττικής 

Και 6. Ένα ακίνητο εμβαδού ενός (1.) στρέμματος εις 
θέσιν «Πηγάδι Αποσπόρη», κοντά στο αεροδρόμιο «Ελ. 
Βενιζέλος», επί των οδών Αρτέμιδος και Καραϊσκάκη 
γωνία. Άπασα η ως άνω περιουσία του Ιδρύματος είναι 
αναπαλλοτρίωτη. 

Β. Πόροι του Ιδρύματος είναι: 

1. Τα εισοδήματα από την εκμετάλλευση των περιου¬ 
σιακών του στοιχείων. 

2. Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

3. Πραγματοποίηση Λαϊκών Αγορών και πνευματικών 
και καλλιτεχνικών εκδηλώσεων. 

4. Δωρεές-Χορηγίες. 

5. Έσοδα από πωλήσεις βιβλίων, επιστημονικών και 
λογοτεχνικών συγγραμμάτων του ίδιου του ιδρυτή και 
άλλων. 

Άρθρο 4 
Διοίκηση 

1. ΤοΊδρυμα διοικείται από εννεαμελές Διοικητικό Συμ¬ 
βούλιο, αποτελούμενο εκ του Προέδρου, Αντιπροέδρου 
και επτά (7) Συμβούλων. 

2. Το πρώτο Διοικητικό Συμβούλιο αποτελείται εκ 
των: 

1. ΑΡΧΙΜΑΝΔΡΙΤΟΥ ΑΘΗΝΑΓΟΡΟΥ (κατακόσμον Π. Δ. 
ΚΑΡΤΑΛΗ), ΙΣΟΒΙΟΥ ΠΡΟΕΔΡΟΥ. 

2. ΚΩΝΣΤΑΝΤΙΝΟΥ ΚΥΡΚΟΡΙΑΝΟΥ ΤΟΥ ΓΕΩΡΓΙΟΥ, 
ΑΝΤΙΠΡΟΕΔΡΟΥ. 

3. ΓΕΩΡΓΙΟΥ ΔΙΑΜΑΝΤΑΚΗ ΤΟΥ ΔΗΜΗΤΡΙΟΥ, ΓΡΑΜ- 
ΜΑΤΕΩΣ. 

4. ΧΡΗΣΤΟΥ ΑΡΒΑΝΙΤΗ ΤΟΥ ΠΑΝΑΓΙΩΤΟΥ, ΤΑΜΙΑ. 

5. ΙΩΑΝΝΗ ΔΡΙΝΗ ΤΟΥ ΝΙΚΟΛΑΟΥ, ΜΕΛΟΥΣ. 

6. ΓΕΩΡΓΙΟΥ ΠΑΥΛΑΚΟΥ ΤΟΥ ΙΩΑΝΝΟΥ, ΜΕΛΟΥΣ. 

7. ΓΕΩΡΓΙΟΥ ΡΟΔΙΤΗ ΤΟΥ ΙΩΑΝΝΟΥ, ΜΕΛΟΥΣ. 

8. ΠΑΝΑΓΙΩΤΗ ΓΟΥΛΑ ΤΟΥ ΚΩΝΣΤΑΝΤΙΝΟΥ, ΜΕ¬ 
ΛΟΥΣ. 

9. ΙΩΑΝΝΗ ΧΑΪΔΑ ΤΟΥ ΒΑΣΙΛΕΙΟΥ, ΜΕΛΟΥΣ. 

Αναπληρωματικά μέλη: 

1) ΙΩΑΝΝΗΣ ΒΛΑΧΑΚΗΣ ΤΟΥ ΒΑΣΙΛΕΙΟΥ. 

2) ΠΑΝΤΕΛΕΗΜΩΝ ΣΥΡΙΟΣ ΤΟΥ ΠΑΝΑΓΙΩΤΟΥ. 

3) ΓΕΩΡΓΙΟΣ ΚΥΡΙΑΖΗΣ ΤΟΥ ΠΑΝΑΓΙΩΤΟΥ. 

4) ΕΥΑΓΓΕΛΙΑ ΓΑΡΜΠΗ ΤΟΥ ΔΙΟΝΥΣΙΟΥ. 

5) ΛΕΩΝΙΔΑΣ ΚΩΝΣΤΑΝΤΙΝΙΔΗΣ ΤΟΥ ΚΩΝΣΤΑΝΤΙ¬ 
ΝΟΥ. 

6) ΕΛΕΥΘΕΡΙΟΣ ΤΣΑΛΟΥΧΙΔΗΣ ΤΟΥ ΔΗΜΗΤΡΙΟΥ. 

7) ΒΑΣΙΛΕΙΟΣ ΧΑΪΔΑΣ ΤΟΥ ΙΩΑΝΝΟΥ. 

8) ΙΩΑΝΝΗΣ ΚΩΝΣΤ ΑΝΤΙΝΙΔΗΣ ΤΟΥ ΠΟΛΥΔΩΡΟΥ. 

9) ΕΙΡΗΝΗ ΛΙΒΑΝΑ - ΓΑΛΑΝΗ ΤΟΥ ΔΗΜΗΤΡΙΟΥ. 

Τα μέλη εκλέγονται για τριετή θητεία και είναι επα- 
νεκλέξιμα. 

Ο ιδρυτής - δωρητής είναι ισόβιος. 


Είναι δυνατόν να εκλεγούν και μέλη πέραν των ανω¬ 
τέρω είτε με ομόφωνη απόφαση του Διοικητικού Συμ¬ 
βουλίου είτε με απόφαση των τριών τετάρτων (3/4) των 
μελών αυτού. Η πλειοψηφία των μελών του Διοικητικού 
Συμβουλίου θα κατάγεται από τον Δήμο Κορώνης Μεσ¬ 
σηνίας. 

3. Σε περίπτωση κατά την οποία κάποιος ή κάποιοι 
από τους ανωτέρω δεν ευρίσκονται εν ζωή κατά το 
χρόνο της εγκρίσεως του Οργανισμού του Ιδρύματος 
ή για οποιοδήποτε λόγο κάποιος ή κάποιοι δεν αποδε¬ 
χθούν τον ως άνω διορισμό τους, εντός δέκα πέντε (15) 
ημερών, αφ’ ότου λάβουν γνώση της εν λόγω εγκρίσεως 
και του διορισμού τους, η εκλογή του αντικαταστάτη 
αυτού ή αυτών, θα γίνεται με απόφαση των υπολοίπων 
μελών του Διοικητικού Συμβουλίου κατά προτεραιότητα 
από τον κατάλογο των αναπληρωματικών μελών ή από 
τρίτους και σύμφωνα με τις διατάξεις του άρθρου 99 
του α.ν. 2039/1939. 

4. Τα μέλη του Διοικητικού Συμβουλίου ορίζουν με 
πράξη τους έπειτα από ψηφοφορία, Γραμματέα και Τα¬ 
μία εκ των μελών του. 

α) Σε περίπτωσιν θανάτου, παραιτήσεως, εκπτώσεως 
για οποιοδήποτε λόγο από τους αναφερόμενους στις 
περιπτώσεις άλφα (α) έως και δέλτα (δ) της παραγρά¬ 
φου 1 του άρθρου 65 του Α.Ν. 2039/1939 ή εξ οιουδήποτε 
λόγου αποχωρήσεως μέλους του Διοικητικού Συμβου¬ 
λίου, η αντικατάσταση αυτού γίνεται με απόφαση των 
Λοιπών μελών του Διοικητικού Συμβουλίου, συνερχο- 
μένων στη συνεδρίαση εντός τριάντα (30) ημερών από 
της επελεύσεως του γεγονότος. 

β) Εάν ο απερχόμενος εκ τίνος των ανωτέρω εν εδα- 
φίω α’ λόγων είναι ο Πρόεδρος ή ο Αντιπρόεδρος του 
Διοικητικού Συμβουλίου, τούτο εκλέγει εκ των μελών 
αυτού τον νέο Πρόεδρο ή Αντιπρόεδρο. 

γ) Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις του, δύναται δί αποφάσεως του 
να προβαίνει σε αντικατάσταση του μέλους τούτου. 

5. Σε όλες τις περιπτώσεις των προηγουμένων παρα¬ 
γράφων 3 και 4, η απόφαση του Διοικητικού Συμβουλίου 
κοινοποιείται στον Υπουργό των Οικονομικών και είναι 
δεσμευτική δϊ αυτόν, αυτού δικαιουμένου μόνον να προ- 
βεί σε έλεγχο: α) εάν συντρέχει περίπτωση εφαρμογής 
εκ των εις τις ανωτέρω παραγράφους αναφερομένων 
και β) της συνδρομής εν τω προσώπω του νεοδιοριζο- 
μένου των προϋποθέσεων των προβλεπομένων υπό των 
διατάξεων των εδαφίων (α) έως και (δ) της παραγράφου 
1 του άρθρου 65 του Α.Ν. 2039/1939, υποχρεουμένου εν 
συνεχεία τούτου εις την έκδοση της οικείας αποφάσεως 
διορισμού και δημοσίευση αυτής στην Εφημερίδα της 
Κυβερνήσεως. 

6. Το Διοικητικό Συμβούλιο συνεδριάζει τακτικώς μια 
φορά κάθε τρίμηνο, εκτάκτως δε οσάκις παρίσταται 
προς τούτο ανάγκη, κατόπιν προσκλήσεως του Προ¬ 
έδρου. Ο Πρόεδρος υποχρεούται να συγκαλέσει το 
Διοικητικό Συμβούλιο, εκτάκτως, οσάκις ήθελε ζητη¬ 
θεί τούτο παρά τίνος των μελών του, δί εγγράφου 
αιτήσεώς του απευθυνόμενης προς τον Πρόεδρο και 
οριζούσης τα συζητητέα θέματα. Εάν ο Πρόεδρος δεν 
συγκαλέσει το Διοικητικό Συμβούλιο εντός είκοσι (20) 
ημερών από της υποβολής της αιτήσεώς, θα δικαιούται 
το ζήτησαν την σύγκληση αυτού μέλος, να απευθύνει 

αυτό τις προσκλήσεις προς τα μέλη και τον Πρόεδρο 
για συνεδρίαση σε ημέρα και ώρα καθοριζόμενη στις 
προσκλήσεις αυτές. 

7. Ο Ιδρυτής και Ισόβιος Πρόεδρος ΑΡΧ. ΑΘΗΝΑΓΟΡΑΣ 
(ΚΑΤΑ ΚΟΣΜΟ ΠΑΝΑΓΙΩΤΗΣ ΔΙΟΝΥΣΙΟΥ ΚΑΡΤΑΛΗΣ) 
και μόνο αυτός θα έχει αυξημένα δικαιώματα εφ’ όσον 
επωμίζεται όλο το βάρος της καθ’ όλου και εν μέρει 
λειτουργίας του Ιδρύματος. Σε περίπτωση ισοψηφίας 
υπερισχύει η γνώμη με την οποία συντάσσεται ο Πρό¬ 
εδρος του Διοικητικού Συμβουλίου. 

8. Το Διοικητικό Συμβούλιο βρίσκεται σε απαρτία, 
εάν παρίστανται πέντε τουλάχιστον από τα μέλη του 
και οι αποφάσεις λαμβάνονται κατά πλειοψηφία των 
παρόντων και αντιπροσωπευόμενων μελών και σε πε¬ 
ρίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος του Διοικητικού Συμβουλίου, 
κατά τα προαναφερθέντα. Σε περίπτωση μη επίτευξης 
απαρτίας, ορίζονται επαναληπτικές συνεδριάσεις μέχρις 
επιτεύξεως της οριζόμενης με την παρούσα παράγραφο 
απαρτίας. 

9. Τηρούνται πρακτικά των συνεδριάσεων του Διοι¬ 
κητικού Συμβουλίου στα οποία καταχωρίζονται όλες οι 
κατ’ αυτές λαμβανόμενες αποφάσεις, ως και η γνώμη 
των τυχόν διαφωνούντων μελών. Τα πρακτικά υπογρά¬ 
φονται υπό πάντων των μετασχόντων των συνεδριά¬ 
σεων μελών. 

10. Αντίγραφα ή αποσπάσματα των πρακτικών ή αντί¬ 
γραφα εγγράφων εν γένει του Ιδρύματος, εκδίδει και 
επικυρώνει ο Πρόεδρος του Διοικητικού Συμβουλίου ή ο 
Αντιπρόεδρος και εν περιπτώσει κωλύματος ή απουσίας 
αυτών, ο Γραμματέας. 

Άρθρο 5 

Ελεγκτικό Συμβούλιο 

Το Ιδρυμα υπόκειται στην εποπτεία και τον έλεγχο 
των οργάνων της Πολιτείας που είναι αρμόδια σύμφωνα 
με τον Νόμο. 

Σε κάθε περίπτωση δύναται με απόφαση του Διοικη¬ 
τικού Συμβουλίου να διορισθεί τριμελές (3) ελεγκτικό 
συμβούλιο. 

Άρθρο 6 

Αρμοδιότητες του Διοικητικού Συμβουλίου 

1. Το Διοικητικό Συμβούλιο αποφασίζει για όλα τα 
θέματα που αφορούν στην διοίκηση και λειτουργία του 
Ιδρύματος και ιδιαίτερα στην μέριμνα και φροντίδα για 
κάθε τι που συντελεί στην επιτυχία των σκοπών του 
Ιδρύματος και στην διαφύλαξη των περιουσιακών στοι¬ 
χείων καθώς και στην διαχείριση της περιουσίας και 
των πόρων του Ιδρύματος, σύμφωνα με τις διατάξεις 
της παρούσης συστατικής πράξεως, του Α.Ν. 2039/1939 
και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου καθώς και των λοιπών 
σχετικών νόμων και διαταγμάτων. 

Το Διοικητικό Συμβούλιο ειδικότερα: 

α) Διοικεί και διαχειρίζεται την περιουσία του Ιδρύ¬ 
ματος κατά τις διατάξεις της συστατικής πράξεως και 
του παρόντος οργανισμού και γενικώς αποφασίζει περί 
παντός θέματος, επί τω τέλει της ομαλής λειτουργίας 
του Ιδρύματος τεινούσης στην εκπλήρωση και εφαρ¬ 
μογή των σκοπών αυτού. 

β) Καταρτίζει κατ’ έτος, τον προϋπολογισμό και απο¬ 
λογισμό του Ιδρύματος, οίτινες υποβάλλονται προς 


έγκριση στην αρμοδία εκ του νόμου αρχήν σύμφωνα 
με τις διατάξεις του Α.Ν. 2039/1939 και του από 20.12.1939 
(ΦΕΚ 552Α/1939), ως και τον ισολογισμό αυτού. 

γ) Αποφασίζει περί αποδοχής ή αποποιήσεως κληρο¬ 
νομιών, κληροδοσιών και δωρεών και επί ανακηρύξεως 
ευεργετών και δωρητών του Ιδρύματος. 

δ) Αποφασίζει περί της προσλήψεως του αναγκαιού- 
ντος προσωπικού, εφ’ όσον υφίσταται εγγεγραμμένη 
σχετική πίστωση εις τον εγκεκριμένον, κατά τις διατά¬ 
ξεις του παρόντος, προϋπολογισμό του Ιδρύματος και 
του νόμου και υπό την προϋπόθεση εφαρμογής των 
εκάστοτε ισχυουσών συλλογικών συμβάσεων και της 
ισχυούσης εργατικής νομοθεσίας. 

ε) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του Ιδρύματος. 

2. Το Διοικητικό Συμβούλιο δύναται να συνιστά, κατά 
την κρίση του, γνωμοδοτικά συμβούλια, για να γνωμα¬ 
τεύουν επί θεμάτων διαθέσεως των πόρων του Ιδρύμα¬ 
τος σύμφωνα με τους σκοπούς αυτού. 

3. Το Διοικητικό Συμβούλιο δικαιούται: 

α) Να αναθέτει σε ένα ή περισσότερα μέλη του την 
ενάσκηση των δικαιωμάτων και εξουσιών αυτού και την 
εκπροσώπηση του Ιδρύματος έναντι οιουδήποτε. 

β) Να αναθέτει σε τρίτα πρόσωπα την ενάσκηση των 
δικαιωμάτων του και την εκπροσώπηση του Ιδρύματος, 
αλλά μόνο για μεμονωμένη πράξη ή για ορισμένη κα¬ 
τηγορία πράξεων, πλην της εκπροσωπήσεως του Ιδρύ¬ 
ματος στις Γ ενικές Συνελεύσεις. 

4. Το Διοικητικό Συμβούλιο δύναται με αποφάσεις του 
να ρυθμίζει ειδικότερα τα της λειτουργίας του Ιδρύμα¬ 
τος, τα της διαρθρώσεως και αρμοδιότητος των υπη¬ 
ρεσιών του, τα της καταστάσεως, προσλήψεως, απο- 
λύσεως εκ των καθηκόντων του για την λειτουργία 
του Ιδρύματος απαιτούμενου προσωπικού, τους όρους 
και την διαδικασία της εκτελέσεως των εν άρθρω 2 
του παρόντος χορηγήσεων, οικονομικών ενισχύσεων, 
υποτροφιών, χρηματικών βραβείων κ.λπ. 

Άρθρο 7 

Καθήκοντα Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο ενώπιον πόσης Αρχής, ενώπιον 
παντός Δικαστηρίου, οιουδήποτε βαθμού και δικαιοδο¬ 
σίας και στις σχέσεις του με κάθε φυσικό ή Νομικό Πρό¬ 
σωπο Δημοσίου ή Ιδιωτικού Δικαίου και το Δημόσιο. 

β) Συγκαλεί το Διοικητικό Συμβούλιο τακτικώς και 
εκτάκτως, κηρύσσει την έναρξη και λήξη των συνεδρι¬ 
άσεων και διευθύνει αυτές. 

γ) Καταρτίζει μετά του Γραμματέως την ημερήσια 
διάταξη, την οποία και υπογράφει. 

δ) Εισηγείται στο Διοικητικό Συμβούλιο τα προς συ¬ 
ζήτηση θέματα. 

ε) Επιμελείται της εκτελέσεως των αποφάσεων του 
Διοικητικού Συμβουλίου, λαμβάνων για αυτό κάθε κα¬ 
τάλληλο κατά την κρίση του μέτρο. 

στ) Ασκεί την γενική διεύθυνση και εποπτεία του Ιδρύ¬ 
ματος και επιμελείται του συντονισμού των διαφόρων 
αυτού δραστηριοτήτων. 

ζ) Εντέλλεται την πληρωμή οιασδήποτε δαπάνης ανα- 
γραφομένης τον εγκεκριμένο προϋπολογισμό. 

η) Ασκεί κάθε άλλη αρμοδιότητα ή εξουσία, που του 
έχουν παρασχεθεί με αποφάσεις του Διοικητικού Συμ- 

βουλίου και υπογράφει κάθε άλλο έγγραφο του Διοι¬ 
κητικού Συμβουλίου. 

2. Τον Πρόεδρο, απάντα ή κωλυόμενον αναπληροί ο 
Αντιπρόεδρος και τούτου απόντος ή κωλυομένου, ο 
Γ ραμματέας. 

Άρθρο 8 

Καθήκοντα Γραμματέα 

1. Ο Γ ραμματέας του Ιδρύματος: 

α) Βοηθά τον Πρόεδρο στην εν γένει διεξαγωγή της 
Υπηρεσίας. 

β) Επιμελείται της συντάξεως των πρακτικών του 
Διοικητικού Συμβουλίου και διεκπεραιώνει όλη την αλ¬ 
ληλογραφία. 

γ) Φυλάσσει τα έγγραφα, τα βιβλία και την σφραγίδα 
του Ιδρύματος και ευθύνεται για την καταστροφή ή την 
απώλεια αυτών. 

2. Τον Γραμματέα ελλείποντα, απάντα ή κωλυόμενον, 
αναπληρώνει έτερο μέλος του Διοικητικού Συμβουλίου, 
υπό του Προέδρου ή του Δ.Σ. οριζομένου. 

Άρθρο 9 

Καθήκοντα Ταμία 

Ο Ταμίας του Ιδρύματος: 

α) Εισπράττει όλα τα έσοδα του Ιδρύματος, εκδίδο- 
ντας και υπογράφοντας σχετικές διπλότυπες αριθμητι¬ 
κές αποδείξεις θεωρημένες από την αρμόδια ΔΟΥ. 

β) Ενεργεί κάθε πληρωμή, βάσει νομίμως εκδιδομένων 
ενταλμάτων. 

γ) Τηρεί τα διαχειριστικά βιβλία του Ιδρύματος, που 
αναφέρονται στο άρθρο 11 του παρόντος οργανισμού. 

δ) Καταθέτει τα έσοδα του ιδρύματος σε ένα από τα 
πιστωτικά ιδρύματα που ορίζονται στο άρθρο 73 του 
Α.Ν. 2039/1939 δυνάμενος να παρακρατεί από αυτά ένα 
ποσό (που καθορίζεται κάθε φορά από το Διοικητικό 
Συμβούλιο) για την αντιμετώπιση των εκτάκτων και επει- 
γουσών αναγκών του Ιδρύματος. 

ε) Προβαίνει σε ανάληψη των καταθέσεων, κατόπιν 
εγγράφου εντολής του Προέδρου ή του νομίμου ανα- 
πληρωτού του. 

στ) Επιμελείται της καταρτίσεως των προϋπολογισμών, 
απολογισμών και ισολογισμών του Ιδρύματος, τους όποι¬ 
ους υποβάλλει προς το Διοικητικό Συμβούλιο. 

Άρθρο 10 

Οικονομική Διαχείριση 

1. Η οικονομική διαχείριση του Ιδρύματος ενεργείται 
βάσει προϋπολογισμών και απολογισμών εσόδων και 
εξόδων, καταρτιζομένων κατ’ έτος σύμφωνα με τις δια¬ 
τάξεις του παρόντος οργανισμού και του α.ν. 2039/1939 
και του από 20.12.1939 β.δ/τος, στους οποίους οι εκτε¬ 
λεστέοι σκοποί εμφανίζονται υπό ίδια κεφάλαια, και 
ψηφίζονται από το Διοικητικό Συμβούλιο, από το του 
οποίο υποβάλλονται προς έγκριση, κατά τα εν άρθρα 
6 του παρόντος οριζόμενα. Οι δαπάνες του Ιδρύματος 
καθορίζονται κάθε φορά με απόφαση του Διοικητικού 
Συμβουλίου ανάλογα προς τις οικονομικές δυνατότητες 
του Ιδρύματος και εντός των ορίων που προβλέπονται 
από τις διατάξεις της συστατικής πράξεως του Ιδρύμα¬ 
τος και του προϋπολογισμού που εγκρίνεται. 

2. Κατά την κατάρτιση του προϋπολογισμού, σχη¬ 
ματίζεται αποθεματικό, το οποίο διατίθεται, μετά από 
απόφαση του Διοικητικού Συμβουλίου, προς κάλυψη 
απρόβλεπτων δαπανών, εντός του πλαισίου των σκοπών 


του Ιδρύματος. Το αποθεματικό τούτο δεν δύναται να 
υπερβεί τα πέντε εκατοστά (5/100) των εσόδων του προ¬ 
ϋπολογισμού. Μέχρι την έκδοση της εγκριτικής πράξης, 
η Διοίκηση των Εσόδων και Εξόδων ενεργείται βάσει 
του υποβληθέντος προς έγκριση προϋπολογισμού. 

3. Μετά του απολογισμού καταρτίζεται και ο Ισολο¬ 
γισμός της περιουσίας του Ιδρύματος αναφερόμενος 
στην περιουσιακή κατάσταση αυτού κατά την λήξη του 
οικονομικού έτους. 

4. Το οικονομικό έτος άρχεται την Ιην Ιανουάριου και 
λήγει την 31 Δεκεμβρίου του ίδιου έτους. Κατ’ εξαίρε¬ 
ση η πρώτη διαχειριστική περίοδος αρχίζει από την 
ημέρα δημοσιεύσεως στην Εφημερίδα της Κυβέρνησης 
του σχετικού προεδρικού διατάγματος εγκρίσεως της 
συστάσεως του Ιδρύματος και μπορεί να παραταθεί 
μέχρι την 31η Δεκεμβρίου του επομένου ημερολογιακού 
έτους, με απόφαση του Διοικητικού Συμβουλίου, που 
λαμβάνεται στην πρώτη συνεδρίαση. 

5. Η ακίνητη περιουσία και τα κειμήλια του Ιδρύματος 
θα είναι αναπαλλοτρίωτα. Συγκεκριμένα απαγορεύεται 
η εκποίηση παντός στο'Ιδρυμα ανήκοντος περιουσιακού 
στοιχείου, μη εφαρμοζομένων των, περί διαδικασίας 
εκποιήσεως και τρόπου επενδύσεως του εκ της εκ- 
ποιήσεως προϊόντος, διατάξεων του Α.Ν. 2039/1939 ή 
οιουδήποτε άλλου νόμου. Υπό τας αυτός προϋποθέσεις 
και κατά την ιδίαν διαδικασίαν την προβλεπομένην υπό 
του α.ν. 2039/1939 επιτρέπεται η διάθεση χρηματικής 
περιουσίας του Ιδρύματος προς κτήσιν ετέρου περιου¬ 
σιακού στοιχείου. 

6. Η συντήρηση των ακινήτων του Ιδρύματος δεν θα 
υπερβαίνει το 10% των εσόδων του Ιδρύματος πλην της 
περίπτωσης αγοράς και ανακατασκευής ή ανακαίνισης 
ακινήτου. 

Άρθρο 11 

Βιβλία και Στοιχεία 

1. Το Ίδρυμα τηρεί, υποχρεωτικώς, τα παρακάτω βιβλία 
και στοιχεία: 

α) Βιβλίο πρωτοκόλλου εισερχομένων και εξερχόμε- 
νων εγγράφων. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολουθήσεως, στο οποίο 
καταχωρούνται ανελλιπώς, κατά χρονολογική σειρά και 
μετά λογιστική τάξη, τα κατά την διάρκεια της χρήσεως 
γενόμενα έσοδα και έξοδα. 

δ) Στελέχη αριθμημένων διπλοτύπων αποδείξεων ει- 
σπράξεως και ενταλμάτων πληρωμής, θεωρημένα από 
τον Πρόεδρο. 

ε) Βιβλίο παγίων, ήτοι αντικειμένων πολυτίμων ή ευ¬ 
τελών που κατέλειπε ο Ιδρυτής και εδώρισε αυτά στο 
Ίδρυμα. 

2. Εκτός των ανωτέρω βιβλίων και στοιχείων, το Δι¬ 
οικητικό Συμβούλιο δύναται να αποφασίζει την τήρηση 
και άλλων βιβλίων και στοιχείων, τα οποία ήθελε κρίνει 
απαραίτητα για την παρακολούθηση της διαχειρίσεως 
της περιουσίας του Ιδρύματος και της εκτελέσεως των 
σκοπών αυτού. 

Άρθρο 12 

Τροποποίηση Οργανισμού 

Τα άρθρα του Οργανισμού του Ιδρύματος τροπο¬ 
ποιούνται κατά τις ισχύουσες διατάξεις του άρθρου 
98 του α.ν. 2039/1939 και του άρθρου 110 του Αστικού 

Κώδικα ύστερα από πρόταση του Διοικητικού Συμβου¬ 
λίου αυτού. Δεν επιτρέπεται όμως η τροποποίηση του 
Οργανισμού του ιδρύματος ως προς την επωνυμία του 
Ιδρύματος. Το ίδρυμα δεν θα αλλάξει την ονομασία του 
ως «ΚΑΡΤΑΛΕΙΟΝ ΙΔΡΥΜΑ» εις το διηνεκές. 

Άρθρο 13 

Διάλυση του Ιδρύματος - 
Τύχη της περιουσίας αυτού 

1. Το Ίδρυμα διαλύεται όταν και όπως ο νόμος ορίζει 
και οπωσδήποτε εάν παύσει να ονομάζεται «ΚΑΡΤΑ- 
ΛΕΙΟΝ ΙΔΡΥΜΑ». 

2. Σε περίπτωση διάλυσης του Ιδρύματος για οποιοδή- 
ποτε λόγο, ολόκληρη η περιουσία του μετατρέπεται σε 
«ΚΑΡΤΑΛΕΙΟΝ ΚΛΗΡΟΔΟΤΗΜΑ» που θα συσταθεί από 
τον εκάστοτε Μητροπολίτη Μεσσηνίας ΥΠΕΡ ΤΟΥ ΠΡΟ¬ 
ΣΚΥΝΗΜΑΤΟΣ ΤΗΣ ΠΑΝΑΠΑΣ ΕΛΕΗΣΤΡΙΑΣ ΚΟΡΩΝΗΣ. 


Στους Υπουργούς Παιδείας, Δια Βίου Μάθησης και 
Θρησκευμάτων και Πολιτισμού και Τουρισμού και στον 
Υπουργό Οικονομικών αναθέτουμε τη δημοσίευση και 
εκτέλεση του παρόντος διατάγματος. 

Ιωάννινα, 3 Μαΐου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΑΙΔΕΙΑΣ, ΔΙΑ ΒΙΟΥ 

ΟΙΚΟΝΟΜΙΚΩΝ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΜΟΥΡΜΟΥΡΑΣ ΓΕΩΡΓΙΟΣ ΜΠΑΜΠΙΝΙΩΤΗΣ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΠΑΥΛΟΣ ΓΕΡΟΥΛΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.βί. 9 Γ - θ-γποϊΙ: ννβόπΐ38ΐβι·.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


















































































